Geniet 'n eko-vriendelike plaaservaring 45 km buite Oudsthoorn, aan die voet van die wêreldbekende Swartberge. Stap na die waterval en drink sy vars water of geniet die perdryroetes. Koel af in die swembad omring deur die klanke van die natuur, rustigheid, natuurskoon en voortreflike berg-uitsigte. Ons gebruik sonkrag- en gasgeisers, en op koeler dae word die "donkie" aangesteek om warm water te voorsien. Daar is 'n organiese tuin, plaasdiere wat vrylik wei, en ganse en hase om die prentjie af te rond. Kom herlaai jou batterye behoorlik hier by ons!
Hier by Swartberg Backpackers gebruik ons sonkrag, gas en houtvure in pla…
Hier by Swartberg Backpackers gebruik ons sonkrag, gas en houtvure in plaas van konvensionele elektrisiteit. Dit beteken egter dat hier geen TV is nie. Die sonkragstelsel voorsien genoeg krag om 'n skootrekenaar of selfoon te laai, die kamerligte te laat brand en die 12V-yskassie te laat loop. Daar is sonkrag- en gasgeisers om warm water te voorsien en 'n donkie van vlekvrye staal vir bewolkte en reënerige dae.
In die winter kom en gaan die sneeu op die berge. Gamkaskloof of "Die Hel" is 'n opwindende 2 uur-lange 4x4-rit ver vir die avonturiers. Daar is oorgenoeg fauna en flora in die omtrek om te verken: verwonder jou aan die arende wat bo jou rondsweef, aan die spore van die Kaapse luiperd en die geblaf van wilde bobbejane.